stanford-oval/wikipedia huggingface dataset:
เอ็ม61 วัลแคน
การใช้งาน

วัลแคนถูกใช้งานครั้งแรกกับเอฟ-104 สตาร์ไฟเตอร์ ปืนนี้ยังถูกใช้กับเอฟ-105 ธันเดอร์ชิฟในการต่อสู้กับเครื่องบินมิกของโซเวียตเหนือเวียดนามอีกด้วย มันถูกติดตั้งในเครื่องเอ-7ดี คอร์แซร์ 2 ของกองทัพอากาศที่ซึ่งมันเข้าแทนที่ปืนใหญ่กระบอกคู่ของกองทัพเรือ และต่อมามันก็ถูกนำไปใช้กับเครื่องเอ-7อีของกองทัพเรือ และกับเครื่องบินรบในอนาคต  มันถูกออกแบบให้เข้ากับเอฟ-4อี แฟนทอม 2 เอฟ-4 รุ่นก่อนหน้านี้ไม่มีปืนใหญ่เพราะเชื่อว่าขีปนาวุธนั้นทำให้ปืนหมดความจำเป็น ประสบการณ์ต่อสู้ในเวียดนามแสดงให้เห็นว่าปืนก็สามารถมีประสิทธิภาพได้มากกว่าขีปนาวุธนำวิถีในหลายๆ สถานการณ์ และปืนที่ด้านนอกก็ไม่น่าพอใจเท่ากับปืนที่อยู่ภายใน
ต่อมาวัลแคนถูกใส่เข้าไปในรายชื่ออาวุธของเอฟ-106 เดลต้า ดาร์ทบางรุ่นและเอฟ-111 อาร์ดวาร์ค มันยังถูกใช้กับเครื่องบินรบยุคที่สามอย่าง เอฟ-14 ทอมแคท เอฟ-16 ไฟท์ติ้งฟอลคอน และเอฟ/เอ-18 ฮอร์เน็ท เครื่องบินอื่นที่ใช้มันก็มีทั้งเอเอ็มเอ็กซ์ของอิตาลี/บราซิล (เฉพาะของอิตาลีเท่านั้น) และเอฟ-22 แร็พเตอร์ มันถูกใช้เพื่อยิงจากทางด้านข้างของเอซี-119 บ้างก็ใช้กับเอซี-130 และถูกใช้เป็นป้อมปืนที่หางทั้งของเครื่องบินทิ้งระเบิดแบบบี-58 ฮัสท์เลอร์และบี-52 สตราโตฟอร์เทรส
เครื่องมิตซูบิชิ เอฟ-1 ของญี่ปุ่นมีเจเอ็ม61เอ1 วัลแคนพร้อมกระสุน 750 นัดหนึ่งกระบอก
รุ่นแบบสองตำแหน่ง เอสยูยู-16/เอ (หรือเอ็ม12 โดยกองทัพบกสหรัฐฯ) และเอสยูยู-23/เอ (เอ็ม25) ถูกสร้างขึ้นในปีพ.ศ. 2503 มักถูกใช้กับเอฟ-4 รุ่นที่ไม่มีปืน เอสยูยู-16/เอใช้แบบเอ็ม61เอ1 ที่เป็นไฟฟ้าพร้อมกับเครื่องอัดอากาศเพื่อให้มันทำงาน มันทำให้เกิดแรงฉุดทางอากาศพลศาสตร์อย่างมากในความเร็วสูง ในขณะที่ความเร็วต่ำกว่า 644 กิโลเมตร/ชั่วโมงก็ไม่ได้ให้อากาศไหลเวียนพอที่จะให้อัตราการยิงสูงสุด รุ่นต่อมาค่อเอสยูยู-23/เอที่ใช้วัลแคนแบบให้พลังตัวเองจีเอยู-4/เอ พร้อมกับสตาร์ทเตอร์ไฟฟ้าเพื่อเพิ่มความเร็ว ทั้งสองแบบจะดีดปลอกกระสุนเปล่าและกระสุนที่ยังไม่ยิงแทนที่จะนำกลับมาใช้ใหม่ ทั้งสองใช้บรรจุกระสุนได้ 1,200 นัดและน้ำหนักได้ 733 กิโลกรัมและ 780 กิโลกรัมตามลำดับ ในช่วงการใช้งานในสงครามเวียดนามมันได้พิสูจน์ให้เห็นว่าใมันไม่แม่นยำ มันไม่แข็งพอที่จะป้องกันการสะท้อนเมื่อทำการยิง และการใช้อย่างซ้ำๆ อาจทำให้มันแย่ได้
แบบที่มีลำกล้องสั้นกว่ามีชื่อว่าเอ็ม195ถูกพัฒนาขึ้นให้กับเฮลิคอปเตอร์เอเอช-1จี คอบรา แบบนี้มีกล่องกระสุนอยู่ที่ขาหยั่งและทำให้เอช-1 มีระบบการยิงที่ไกลขึ้นก่อนที่จะมีการใช้เอ็ม197
เอ็ม61 ยังถูกใช้โดยกองทัพเรือสหรัฐฯ กับระบบฟาแลงซ์ มาร์ค 15 และระบบป้องกันทางอากาศเอ็ม163 วีเอดีเอส ทั้งสองถูกพิจารณาว่าไม่เพียงพอต่อภัยคุกตามจากขีปนาวุธและอากาศยานในปัจจุบันและถูกแทนที่ด้วยเอฟไอเอ็ม-92 สติงเกอร์และขีปนาวุธอาร์ไอเอ็ม-116
ข้อมูลทั่วไป

บริษัทผู้ผลิต เจเนรัล ไดนามิกส์
ประเทศผู้ผลิต สหรัฐอเมริกา
ประเภท ปืนใหญ่อัตโนมัติ
ใช้โดย สหรัฐอเมริกา/นาโต้
น้ำหนัก 112 กิโลกรัม (เอ็ม61เอ1) 91.6 กิโลกรัม (เอ็ม61เอ2) ไม่รวมสายป้อนกระสุน
ความยาว 1.88 เมตร
อัตราการยิง 6,000 นัดต่อนาที (เอ็ม61เอ1) 6,600 นัดต่อนาที (เอ็ม61เอ2)
ความเร็วปากกระบอก 3,450 ฟุตต่อวินาที (ด้วยกระสุนแบพีจียู-28/บี)
ระบบป้อนกระสุน แบบสายหรือไม่เชื่อมต่อ
แหล่งข้อมูลอื่น

การพัฒนาของเอ็ม61 วัลแคน.mil เก็บถาวร 2008-09-21 ที่ เวย์แบ็กแมชชีน
หน้าของเอ็ม61 เก็บถาวร 2008-12-02 ที่ เวย์แบ็กแมชชีน M61A1/A2 ข้อมูลใน gdatp.com (บริษัทผู้ผลิต) เก็บถาวร 2009-02-25 ที่ เวย์แบ็กแมชชีน
เอ็ม61เอ1 วัลแคนขนาด 20 ม.ม.กับเอฟ-16.net
เอ็ม61ใน FAS.org
สายกระสุนของเอ็ม61
เอ็มดี5

เอ็มดี5 (อังกฤษ: Message-Digest algorithm 5: MD5) เป็นฟังก์ชันแฮชในวิทยาการเข้ารหัสลับ เช่นการเก็บรหัสผ่าน และนอกจากนี้ยังมีการนำมาใช้ในการตรวจสอบความสมบูรณ์ของไฟล์ (Md5sum) แต่ถึงกระนั้นก็มีการพบว่า MD5 นั้นไม่เป็นแฮชฟังก์ชันที่ป้องกันการทับซ้อน (collision resistant) จึงไม่เหมาะสมที่จะนำมาใช้ในแอปพลิเคชันบางอย่างเช่น SSL หรือ Digital Signature
ขั้นตอนวิธี

เราจะเริ่มจากการสมมติให้มีอินพุทเป็นข้อความ M ขนาด b-bit ซึ่ง b เป็นจำนวนเต็มที่ไม่ติดลบ ไม่จำเป็นต้องหาร 8 ลงตัว และมีความยาวได้ไม่จำกัด ซึ่งจะเขียนใหม่ได้เป็น m_0 m_1 m_2   …   m_b-1 จากนั้นจะทำการหา MD5 โดยการผ่านขั้นตอนต่อไปนี้
ขั้นตอนวิธี > เติมบิตท้าย

เติม “ 10 ” ท้ายข้อความแล้ว เติม “ 0 ” ไปเรื่อยๆ จนกว่าข้อความจะมีขนาดที่คอนกลูเอนกับ 448 (mod 512)
ขั้นตอนวิธี > เติมขนาดข้อความ

เติมขนาดของข้อความความยาว 64 บิต ท้ายข้อความ หากขนาดของข้อความใหญ่เกินที่ 64 บิตจะเก็บได้ก็ให้ใช้ 64 บิตหลังของขนาดเท่านั้น สุดท้ายจะได้ข้อความที่แต่งเติมแล้วมีขนาดที่สามารถหาร 512 ลงตัวพอดี นั่นคือจะสามารถแบ่งข้อความได้เป็นชุด ชุดละ 512 บิต หรือ 32 ไบต์ หรือ 16-word block
ขั้นตอนวิธี > กำหนดค่าเริ่มต้นของ MD Buffer

ตั้งค่าเริ่มต้นของ buffer ขนาด 32 บิต 4 ตัวดังนี้
A = 0x67452301 , B = 0xEFCDAB89 , C =0x98BADCFE , D = 0x76543210
ขั้นตอนวิธี > คำนวณข้อความใน 16-word block

ลำดับแรกเราจะกำหนดฟังก์ชันรับอินพุท 32 บิต และเอาต์พุต 32 บิต ดังนี้
\oplus ,\wedge ,\vee ,\neg  แทนการดำเนินการ XOR, AND, OR และ NOT
ในขั้นตอนนี้ยังต้องใช้ ตารางขนาด 64 ช่อง T[1…64] ซึ่ง T[i] สามารถหาค่าได้จาก ⌊ 2^32 x |sin ⁡i |  ⌋ โดย i มีค่าเป็นเรเดียน จากนั้นทำตามขั้นตอนวิธีดังนี้
//ดำเนินการทุก 16-word block 
   For i = 0 to N/16-1 do
    //คัดลอก block ที่ i เก็บไว้ที่ X
    For j = 0 to 15 do
      Set X[j] to M[i*16+j].
    end /* of loop on j */
// เก็บ A ใน AA, B ใน BB, C ใน CC, และ D ใน DD
    AA = A
    BB = B
    CC = C
    DD = D
// รอบที่ 1
    /* ให้ [abcd k s i] แทน
         a = b + ((a + F (b,c,d) + X[k] + T[i]) <<< s)
         สัญลักษณ์ <<< แทน left rotate
    */
    // ดำเนินการ 16 ครั้งดังนี้ 
    [ABCD  0  7  1]  [DABC  1 12  2]  [CDAB  2 17  3]  [BCDA  3 22  4]
    [ABCD  4  7  5]  [DABC  5 12  6]  [CDAB  6 17  7]  [BCDA  7 22  8]
    [ABCD  8  7  9]  [DABC  9 12 10]  [CDAB 10 17 11]  [BCDA 11 22 12]
    [ABCD 12  7 13]  [DABC 13 12 14]  [CDAB 14 17 15]  [BCDA 15 22 16]
// รอบที่ 2
    /* ให้ [abcd k s i] แทน
         a = b + ((a + G (b,c,d) + X[k] + T[i]) <<< s) */
    // ดำเนินการ 16 ครั้งดังนี้ 
    [ABCD  1  5 17]  [DABC  6  9 18]  [CDAB 11 14 19]  [BCDA  0 20 20]
    [ABCD  5  5 21]  [DABC 10  9 22]  [CDAB 15 14 23]  [BCDA  4 20 24]
    [ABCD  9  5 25]  [DABC 14  9 26]  [CDAB  3 14 27]  [BCDA  8 20 28]
    [ABCD 13  5 29]  [DABC  2  9 30]  [CDAB  7 14 31]  [BCDA 12 20 32]
// รอบที่ 3
    /* ให้ [abcd k s i] แทน
         a = b + ((a + H (b,c,d) + X[k] + T[i]) <<< s) */
    // ดำเนินการ 16 ครั้งดังนี้ 
    [ABCD  5  4 33]  [DABC  8 11 34]  [CDAB 11 16 35]  [BCDA 14 23 36]
    [ABCD  1  4 37]  [DABC  4 11 38]  [CDAB  7 16 39]  [BCDA 10 23 40]
    [ABCD 13  4 41]  [DABC  0 11 42]  [CDAB  3 16 43]  [BCDA  6 23 44]
    [ABCD  9  4 45]  [DABC 12 11 46]  [CDAB 15 16 47]  [BCDA  2 23 48]
// รอบที่ 4
    /* ให้ [abcd k s i] แทน
         a = b + ((a + I (b,c,d) + X[k] + T[i]) <<< s) */
    // ดำเนินการ 16 ครั้งดังนี้.
    [ABCD  0  6 49]  [DABC  7 10 50]  [CDAB 14 15 51]  [BCDA  5 21 52]
    [ABCD 12  6 53]  [DABC  3 10 54]  [CDAB 10 15 55]  [BCDA  1 21 56]
    [ABCD  8  6 57]  [DABC 15 10 58]  [CDAB  6 15 59]  [BCDA 13 21 60]
    [ABCD  4  6 61]  [DABC 11 10 62]  [CDAB  2 15 63]  [BCDA  9 21 64]
//นำค่าที่ได้กลับไปบวกกับค่าเดิม 
    A = A + AA
    B = B + BB
    C = C + CC
    D = D + DD
  end // ของวงวน i
ขั้นตอนวิธี > แสดงเอาต์พุต

ค่ารหัสที่ได้จะเก็บอยู่ในสมารถแสดงได้โดยนำเลขฐาน 16 ของ A, B, C, D มาต่อกัน
แหล่งข้อมูลอื่น

RFC 1321 The MD5 Message-Digest Algorithm
W3C recommendation on MD5
REXX MD5 test suite covers MD5 examples in various RFCs (incl. errata)
Source Code for Cryptography เก็บถาวร 2011-07-28 ที่ เวย์แบ็กแมชชีน (Just a touch)
อุทยานแห่งชาติเขาแหลม

| อุทยานแห่งชาติเขาแหลม |
| --- | --- |
ไอยูซีเอ็นประเภท 2 (อุทยานแห่งชาติ)

th
ที่ตั้ง: จังหวัดกาญจนบุรี ประเทศไทย
พิกัด: 15°01′20″N 98°35′50″E﻿ / ﻿15.02222°N 98.59722°E﻿ / 15.02222; 98.59722
พื้นที่: 1,497 ตารางกิโลเมตร
จัดตั้ง: พ.ศ. 2530
อุทยานแห่งชาติเขาแหลม เป็นอุทยานแห่งชาติที่ตั้งอยู่ทางตอนเหนือของเทือกเขาตะนาวศรีในจังหวัดกาญจนบุรีของประเทศไทย มีพื้นที่ประมาณ 1,500 ตารางกิโลเมตร
อุทยานมีพื้นที่ล้อมรอบอ่างเก็บน้ำเขาแหลมซึ่งอยู่ห่างจากกรุงเทพมหานครไปทางทิศตะวันตกเฉียงเหนือประมาณ 340 กิโลเมตร และพื้นที่บางส่วนได้ถูกทางหลวงแผ่นดินหมายเลข 323 ตัดผ่าน นอกจากนี้อุทยานยังอยู่ใกล้กับเขตรักษาพันธุ์สัตว์ป่าทุ่งใหญ่นเรศวรซึ่งอยู่ทางทิศตะวันออกเฉียงเหนือของอุทยาน ป่าไม้ในเขตอุทยานเป็นแบบผสมเพราะมีทั้งไม้ผลัดใบและไม่ผลัดใบ สัตว์ใหญ่ที่พบได้แก่ เสือ ช้าง กวาง เก้ง และหมูป่า
อุทยานแห่งชาติเขาแหลมเป็นสถานที่ถ่ายทำรายการ เซอร์ไวเวอร์ ของนิวซีแลนด์ในฤดูกาลที่สอง ในชื่อภาค เซอร์ไวเวอร์นิวซีแลนด์: ไทยแลนด์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อุทยานแห่งชาติเขาแหลม
ข้อมูลและคำบรรยายอุทยานแห่งชาติเขาแหลม
อุทยานแห่งชาติเขาแหลมที่ westernforest.org
แผนที่อุทยานแห่งชาติเขาแหลมจากฐานข้อมูลเขตคุ้มครอง (UNEP และ IUCN) เก็บถาวร 2014-11-17 ที่ เวย์แบ็กแมชชีน
แผนที่อุทยานแห่งชาติเขาแหลม
| ด ค กอุทยานแห่งชาติในประเทศไทย |
| --- | --- | --- |
| ภาคเหนือ |  ขุนขาน  ขุนแจ  ขุนน่าน  ขุนพะวอ  ขุนสถาน  เขลางค์บรรพต  เขาค้อ  คลองลาน  คลองวังเจ้า  แควน้อย  แจ้ซ้อน  ผาแดง  ดอยขุนตาล  ดอยจง  ดอยผากลอง  ดอยผ้าห่มปก  ดอยภูคา  ดอยภูนาง  ดอยเวียงผา  ดอยสอยมาลัย  ดอยสุเทพ-ปุย  ดอยหลวง  ดอยอินทนนท์  ต้นสักใหญ่  ตากสินมหาราช  ตาดหมอก  ถ้ำปลา–น้ำตกผาเสื่อ  ถ้ำผาไท  ถ้ำสะเกิน  ถ้ำหลวง-ขุนน้ำนางนอน  ทุ่งแสลงหลวง  นันทบุรี  น้ำตกชาติตระการ  น้ำตกบัวตอง–น้ำพุเจ็ดสี  น้ำตกพาเจริญ  น้ำตกแม่สุรินทร์  น้ำหนาว  ภูชี้ฟ้า  ภูซาง  ภูสอยดาว  ภูหินร่องกล้า  แม่เงา  แม่จริม  แม่ตะไคร้  แม่โถ  แม่ปิง  แม่ปืม  แม่เมย  แม่ยม  แม่วงก์  แม่วะ  แม่วาง  แม่สะเรียง  รามคำแหง  ลานสาง  ลำน้ำกก  ลำน้ำน่าน  เวียงโกศัย  ศรีน่าน  ศรีลานนา  ศรีสัชนาลัย  สาละวิน  ห้วยน้ำดัง  ออบขาน  ออบหลวง  |  |
| ภาคตะวันออกเฉียงเหนือ |  แก่งตะนะ  เขาพระวิหาร  เขาใหญ่  ตาดโตน  ตาพระยา  ทับลาน  ไทรทอง  นายูง-น้ำโสม  น้ำพอง  ป่าหินงาม  ผาแต้ม  ภูกระดึง  ภูเก้า-ภูพานคำ  ภูจองนายอย  ภูเรือ  ภูแลนคา  ภูเวียง  ภูผาเทิบ  ภูผาม่าน  ภูผายล  ภูผาเหล็ก  ภูพาน  ภูลังกา  ภูสระดอกบัว  ภูสวนทราย  ภูหินจอมธาตุ–ภูพระบาท  |  |
| ภาคกลาง |  น้ำตกเจ็ดสาวน้อย  น้ำตกสามหลั่น  พุเตย  |  |
| ภาคตะวันออก |  เขาคิชฌกูฏ  เขาชะเมา-เขาวง  เขาสิบห้าชั้น  เขาแหลมหญ้า-หมู่เกาะเสม็ด  น้ำตกคลองแก้ว  น้ำตกพลิ้ว  ปางสีดา  หมู่เกาะช้าง  |  |
| ภาคตะวันตก |  กุยบุรี  แก่งกระจาน  เขาสามร้อยยอด  เขาแหลม  เขื่อนศรีนครินทร์  เฉลิมพระเกียรติไทยประจัน  เฉลิมรัตนโกสินทร์  ทองผาภูมิ  ไทรโยค  น้ำตกห้วยยาง  ลำคลองงู  หาดวนกร  เอราวัณ  |  |
| ภาคใต้ |  แก่งกรุง  เขานัน  เขาน้ำค้าง  เขาปู่-เขาย่า  เขาพนมเบญจา  เขาลำปี-หาดท้ายเหมือง  เขาสก  เขาหลวง  เขาหลัก-ลำรู่  คลองพนม  ตะรุเตา  ใต้ร่มเย็น  ทะเลบัน  ธารเสด็จ-เกาะพะงัน  ธารโบกขรณี  น้ำตกซีโป  น้ำตกทรายขาว  น้ำตกโยง  น้ำตกสี่ขีด  น้ำตกหงาว  บางลาง  บูโด-สุไหงปาดี  ลำน้ำกระบุรี  ศรีพังงา  สันกาลาคีรี  สิรินาถ  หมู่เกาะเภตรา  หมู่เกาะชุมพร  หมู่เกาะระนอง  หมู่เกาะลันตา  หมู่เกาะสิมิลัน  หมู่เกาะสุรินทร์  หมู่เกาะอ่างทอง  หาดขนอม-หมู่เกาะทะเลใต้  หาดเจ้าไหม  หาดนพรัตน์ธารา-หมู่เกาะพีพี  แหลมสน  อ่าวพังงา  อ่าวมะนาว-เขาตันหยง  อ่าวสยาม  |  |
 ระดับประเทศ อุทยานประวัติศาสตร์ เขตรักษาพันธุ์สัตว์ป่า เขตห้ามล่าสัตว์ป่า ระดับโลก แหล่งมรดกโลกในไทย ความทรงจำแห่งโลกของไทย มรดกภูมิปัญญาทางวัฒนธรรมของไทย พื้นที่ชุ่มน้ำแรมซาร์ในไทย พื้นที่สงวนชีวมณฑลโลกในไทย อุทยานธรณีโลกในไทย
สุพัตรา มาศดิตถ์

| คุณหญิงสุพัตรา มาศดิตถ์ม> ป.ช., ม.ว.ม., จ.จ. |
| --- | --- |


รัฐมนตรีประจำสำนักนายกรัฐมนตรี
ดำรงตำแหน่ง 11 สิงหาคม พ.ศ. 2529 – 9 ธันวาคม พ.ศ. 2533
นายกรัฐมนตรี: เปรม ติณสูลานนท์ ชาติชาย ชุณหะวัณ
ดำรงตำแหน่ง 14 พฤศจิกายน พ.ศ. 2540 – 6 มกราคม พ.ศ. 2544
นายกรัฐมนตรี: ชวน หลีกภัย
 
ข้อมูลส่วนบุคคล
เกิด: 9 มกราคม พ.ศ. 2493 (74 ปี) อำเภอทุ่งสง จังหวัดนครศรีธรรมราช ประเทศไทย
พรรคการเมือง: ประชาธิปัตย์
คู่สมรส: ปฐมพงษ์ เกษรศุกร์

คุณหญิง สุพัตรา มาศดิตถ์ (เกิด 9 มกราคม พ.ศ. 2493) กรรมการสภามหาวิทยาลัยผู้ทรงคุณวุฒิของมหาวิทยาลัยวลัยลักษณ์ อดีตรัฐมนตรีประจำสำนักนายกรัฐมนตรี ในสมัยรัฐบาลชวน หลีกภัย เป็นบุตรสาวของสุรินทร์ มาศดิตถ์ อดีตรัฐมนตรีประจำสำนักนายกรัฐมนตรี และน้องสาวของสุรเชษฐ์ มาศดิตถ์ อดีตผู้ช่วยเลขาธิการพรรคประชาธิปัตย์
ประวัติ

คุณหญิงสุพัตรา มาศดิตถ์ เกิดเมื่อวันที่ 9 มกราคม พ.ศ. 2493 สำเร็จการศึกษาจากคณะนิเทศศาสตร์ จุฬาลงกรณ์มหาวิทยาลัย เคยเป็นอาจารย์ประจำที่มหาวิทยาลัยเกษตรศาสตร์ และลาออกจากราชการมาลงสมัครรับเลือกตั้งเป็นสมาชิกสภาผู้แทนราษฎร จังหวัดนครศรีธรรมราช แทนนายสุรินทร์ ผู้เป็นบิดาซึ่งได้มรณภาพขณะที่เป็นพระภิกษุ
ในรัฐบาลของพลเอกชาติชาย ชุณหะวัณ เธอได้รับแต่งตั้งรัฐมนตรีประจำสำนักนายกรัฐมนตรี และในรัฐบาลนายชวน หลีกภัย ได้ดำรงตำแหน่งรัฐมนตรีประจำสำนักนายกรัฐมนตรีอดีกสมัย (14 พฤศจิกายน พ.ศ. 2540 - 9 พฤศจิกายน พ.ศ. 2543) โดยเป็นรัฐมนตรีหญิงคนแรกของไทยที่มาจากการเลือกตั้ง ต่อมาภายหลังได้วางมือทางการเมือง ใช้เวลากับการปฏิบัติธรรม และเดินทางไปปฏิบัติธรรมเผยแพร่พุทธศาสนาต่างประเทศ
แม้ว่าจะหันหลังให้การเมือง แต่คุณหญิงสุพัตรา ยังมีบทบาทในการทำงานด้านสตรีกับพรรคประชาธิปัตย์อยู่บ้าง และต่อมาในรัฐบาลของนายอภิสิทธิ์ เวชชาชีวะ ได้หันกลับมาช่วยงานโดยไม่รับตำแหน่งทางการเมือง โดยทำหน้าที่ดูแลโครงการธนาคารต้นไม้ ของสำนักงานกองทุนสนับสนุนการสร้างเสริมสุขภาพ (สสส.) และในที่สุดจึงได้รับการแต่งตั้งเป็นที่ปรึกษานายกรัฐมนตรี รับผิดชอบงานด้านสังคม
ชีวิตส่วนตัว คุณหญิงสุพัตรามีชื่อเล่นว่า "แอ๋ว" จึงเป็นที่มาของชื่อที่สื่อมวลชนนิยมเรียกว่า "คุณหญิงแอ๋ว" หรือ "หญิงแอ๋ว" สมรสกับ พล.อ.ปฐมพงษ์ เกษรศุกร์ อดีตประธานที่ปรึกษากองบัญชาการกองทัพไทย โดยที่ไม่มีบุตรด้วยกัน
เครื่องราชอิสริยาภรณ์

พ.ศ. 2533 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2532 –  เครื่องราชอิสริยาภรณ์จุลจอมเกล้า ชั้นที่4 จตุตถจุลจอมเกล้า (จ.จ.)
เอ็มมา ทอมป์สัน

| เดม เอ็มมา ทอมป์สัน DBE |
| --- | --- |
ทอมป์สัน ใน ค.ศ. 2022
เกิด:  (1959-04-15) 15 เมษายน ค.ศ. 1959 (65 ปี) ลอนดอน ประเทศอังกฤษ
ศิษย์เก่า: Newnham College, Cambridge
อาชีพ: นักแสดง ผู้เขียนบทภาพยนตร์ ผู้เขียน
ปีปฏิบัติงาน: 1982–ปัจจุบัน
ผลงาน: รายการทั้งหมด
คู่สมรส: เคนเนธ บรานาห์ (สมรส 1989; หย่า 1995) เกร็ก ไวส์ (สมรส 2003)
บุตร: 2 คน
บิดามารดา: ฟิลลิดา ลอว์ เอริก ทอมป์สัน
ญาติ: โซฟี ทอมป์สัน (พี่-น้องสาว)
รางวัล: รายการทั้งหมด
   เสียงพูดของเอ็มมา ทอมป์สัน  from the BBC programme The Film Programme, 28 November 2013. 
เดม เอ็มมา ทอมป์สัน (อังกฤษ: Dame Emma Thompson;  เกิด 15 เมษายน ค.ศ. 1959) เป็นนักแสดงหญิงและผู้เขียนบทชาวบริติช ผู้ได้รับรางวัลมากมายตลอดอาชีพการแสดงกว่าสี่สิบปี รวมถึงรางวัลออสการ์สองรางวัล รางวัลแบฟตาสามรางวัล รางวัลลูกโลกทองคำสามรางวัล และรางวัลไพรม์ไทม์เอ็มมีหนึ่งรางวัล
ในปี ค.ศ. 2018 ทอมป์สันได้รับพระราชทานตำแหน่ง เดม (ดีบีอี) โดยสมเด็จพระราชินีนาถเอลิซาเบธที่ 2 แห่งสหราชอาณาจักร จากการร่วมแสดงละคร
เอ็มบีเคเซ็นเตอร์

| --- | --- |
MBK Center
ภาพภายนอกของศูนย์การค้าในปี 2566

ที่อยู่: 444 ถนนพญาไท แขวงวังใหม่ เขตปทุมวัน กรุงเทพมหานคร 10330
เปิดให้บริการ: 7 กุมภาพันธ์ พ.ศ. 2528 (ศูนย์การค้ามาบุญครอง เซ็นเตอร์)   5 พฤษภาคม พ.ศ. 2539 (ไฟไหม้) (ปรับปรุงครั้งแรก)  พ.ศ. 2542 (ปรับปรุงครั้งที่ 2)   9 พฤษภาคม พ.ศ. 2543 (ศูนย์การค้าเอ็มบีเค เซ็นเตอร์)   พ.ศ. 2559 (ปรับปรุงครั้งที่ 3)   21 ธันวาคม พ.ศ. 2564 (ดอง ดอง ดองกิ)
ชื่อเดิม: ศูนย์การค้ามาบุญครอง เซ็นเตอร์ (7 กุมภาพันธ์ พ.ศ. 2528 - 8 พฤษภาคม พ.ศ. 2543)  จุฬาคอมเพล็กซ์ (ชื่อโครงการในช่วงก่อสร้างอาคาร)
ผู้พัฒนา: บริษัท เอ็มบีเค จำกัด (มหาชน)
พื้นที่ชั้นขายปลีก: 89,000 ตารางเมตร
จำนวนชั้น: 8 ชั้น
ขนส่งมวลชน:  สนามกีฬาแห่งชาติ
บริษัท
ชื่อทางการค้า: บริษัท เอ็มบีเค จำกัด (มหาชน)
ชื่อเดิม: บจก.มาบุญครองอบพืชและไซโล บจก.เอ็มบีเคพรอพเพอร์ตีส์แอนด์ดีเวลอปเมนต์ บมจ.เอ็มบีเคพรอพเพอร์ตีส์แอนด์ดีเวลอปเมนต์ บมจ.เอ็มบีเคดีเวลอปเมนต์
ประเภท: บริษัทมหาชน
การซื้อขาย: SET:MBK
อุตสาหกรรม: อสังหาริมทรัพย์และก่อสร้าง
รูปแบบ: พัฒนาอสังหาริมทรัพย์
ก่อตั้ง: 25 กรกฎาคม พ.ศ. 2517
ผู้ก่อตั้ง: ศิริชัย บูลกุล
สำนักงานใหญ่: ชั้น 8 เอ็มบีเคเซ็นเตอร์ 444 ถนนพญาไท แขวงวังใหม่ เขตปทุมวัน กรุงเทพมหานคร
บุคลากรหลัก: บันเทิง ตันติวิท (ประธานกรรมการ) วิจักษณ์ ประดิษฐวณิช (ประธานเจ้าหน้าที่บริหารและกรรมการผู้อำนวยการ) ศุภเดช พูนพิพัฒน์ (ประธานกรรมการบริหารและรองประธานกรรมการ)
บริการ: ศูนย์การค้า โรงแรมและการท่องเที่ยว อสังหาริมทรัพย์ อาหาร การเงิน การประมูล ธุรกิจสนันสนุนองค์กร
เว็บไซต์: www.mbk-center.co.th
 
เอ็มบีเคเซ็นเตอร์ โซนเอ (Atrium)
ศูนย์การค้าเอ็มบีเค เซ็นเตอร์ (อังกฤษ: MBK Center) เดิมชื่อ ศูนย์การค้ามาบุญครอง เซ็นเตอร์ (อังกฤษ: Mahbunkhrong Center) เป็นศูนย์การค้าขนาดใหญ่ในเขตปทุมวัน กรุงเทพมหานคร เปิดให้บริการในชื่อ ศูนย์การค้ามาบุญครอง เซ็นเตอร์ เมื่อวันที่ 7 กุมภาพันธ์ พ.ศ. 2528 ก่อนที่จะเปลี่ยนชื่อศูนย์การค้าเป็นเอ็มบีเค เซ็นเตอร์ และ ดำเนินงานโดยบริษัท เอ็มบีเค จำกัด (มหาชน) บนพื้นที่ของจุฬาลงกรณ์มหาวิทยาลัย ภายในเป็นบริเวณมุมตะวันตกเฉียงใต้ของสี่แยกปทุมวัน ในย่านสยาม มีพื้นที่ใช้ทั้งหมด 270,685.57 ตารางเมตร ซึ่งส่วนหนึ่งจัดเป็นพื้นที่เช่าค้าขาย จำนวนกว่า 2,500 ร้านค้า โดยมีสินค้าและบริการเพื่อรองรับนักท่องเที่ยวทั้งชาวไทย และชาวต่างชาติ นับเป็นศูนย์การค้าแห่งแรกของประเทศไทยที่มีศูนย์อาหารฟู้ดคอร์ท
ประวัติ

บริษัท มาบุญครองอบพืชและไซโล จำกัด จดทะเบียนก่อตั้งขึ้นเมื่อวันที่ 25 กรกฎาคม พ.ศ. 2517  ดำเนินกิจการให้บริการพัก เก็บ อบ และขนถ่ายผลิตผลทางการเกษตร และตลาดหลักทรัพย์แห่งประเทศไทย อนุมัติให้จดทะเบียนเป็นหลักทรัพย์รับอนุญาต เมื่อปี พ.ศ. 2521
จุดเริ่มต้นของของพื้นที่หมอน 51 ในช่วงปี 2516-2518 สำนักงานจัดการทรัพย์สิน จุฬาลงกรณ์มหาวิทยาลัย มีแนวคิดในการสร้างคอมเพล็กซ์ เพราะมองว่าอาคารพาณิชย์รับคนไม่ได้มาก  ในปี พ.ศ. 2526 บริษัทฯ ดำเนินการเช่าที่ดินบริเวณสี่แยกปทุมวันกับจุฬาลงกรณ์มหาวิทยาลัย แล้วก่อสร้างโครงการ ในตอนแรกนั้นใช้ชื่อว่า จุฬาคอมเพล็กซ์ ก่อนจะเปลี่ยนเป็น ศูนย์การค้ามาบุญครอง เซ็นเตอร์ จนกระทั่งแล้วเสร็จและศูนย์การค้ามาบุญครอง เซ็นเตอร์ เปิดบริการเมื่อวันที่ 7 กุมภาพันธ์ พ.ศ. 2528 โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้พระบาทสมเด็จพระวชิรเกล้าเจ้าอยู่หัว ขณะดำรงพระอิสริยยศสมเด็จพระบรมโอรสาธิราช สยามมกุฎราชกุมาร เสด็จพระราชดําเนินแทนพระองค์ทรงไปเปิดศูนย์การค้า และศูนย์การค้ามาบุญครอง เซ็นเตอร์ นับเป็นศูนย์การค้าขนาดใหญ่ที่สุดในประเทศไทยในเวลานั้น ซึ่งมีลักษณะเด่นที่ผนังอาคารทั้งหลัง บุด้วยหินอ่อนทั้งภายนอกและภายใน ทว่าบริษัทฯ ขอยุติการเป็นหลักทรัพย์รับอนุญาต เมื่อปี พ.ศ. 2530
ต่อมาปี พ.ศ. 2533 มีการเปลี่ยนแปลงคณะผู้บริหาร พร้อมทั้งชื่อใหม่เป็นบริษัท เอ็มบีเค พรอพเพอร์ตีส์ แอนด์ ดีเวลอปเมนต์ จำกัด ซึ่งเข้าจดทะเบียนแปรสภาพเป็นบริษัทมหาชนจำกัด เมื่อวันที่ 8 เมษายน พ.ศ. 2537 เข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 5 เมษายน พ.ศ. 2539 โดยใช้ชื่อย่อหลักทรัพย์ว่า MBK-PD และเริ่มซื้อขายหุ้นสามัญของบริษัทฯ ในตลาดหลักทรัพย์ฯ ตั้งแต่วันที่ 24 เมษายน ปีเดียวกัน
ต่อมาในวันที่ 9 พฤษภาคม พ.ศ. 2543 เปลี่ยนชื่อศูนย์การค้าจากมาบุญครอง เซ็นเตอร์ เป็น เอ็มบีเค เซ็นเตอร์ พร้อมทั้งดำเนินการปรับปรุงอาคาร โดยเปลี่ยนวัสดุผนังภายนอก และปรับปรุงทางหนีไฟ จากนั้น ดำเนินการเปลี่ยนชื่อบริษัทฯ อีกสองครั้งเป็นบริษัท เอ็ม บี เค ดีเวลอปเมนต์ จำกัด (มหาชน) เมื่อวันที่ 20 พฤศจิกายน พ.ศ. 2545 และเป็น บริษัท เอ็มบีเค จำกัด (มหาชน) รวมทั้งเปลี่ยนชื่อย่อหลักทรัพย์เป็น MBK เมื่อวันที่ 10 พฤศจิกายน พ.ศ. 2546
ต่อมาในวันที่ 30 กันยายน พ.ศ. 2558 บมจ.เอ็มบีเค ได้รวมตัวกับสยามพิวรรธน์ในนามวันสยาม และกลุ่มธุรกิจสยามสแควร์ ภายใต้การกำกับดูแลโดยสำนักงานจัดการทรัพย์สิน จุฬาลงกรณ์มหาวิทยาลัย ก่อตั้งสมาคมการค้าพลังสยามขึ้น เพื่อพัฒนาศูนย์การค้าในย่านสยามให้เป็นย่านค้าปลีกระดับโลก จากนั้น บมจ.เอ็มบีเค ก็ได้รับเงินจำนวน 1,000 ล้านบาท ในการใช้ปรับปรุงเอ็มบีเคเซ็นเตอร์ให้ทันสมัยขึ้น โดยปรับปรุงแล้วเสร็จในปลายปี พ.ศ. 2559
ชั้น 2
ชั้น 3
ชั้น 4 โซนขายมือถือ
ชั้น 5
ชั้น 6 ฝั่งภัตตาคาร
ภาพภายนอกของศูนย์การค้าก่อนปรับปรุง พ.ศ. 2549
การจัดสรรพื้นที่

เอ็มบีเค เซ็นเตอร์ เป็นศูนย์การค้าครบวงจรภายใต้ Concept “One Stop Shopping” ตั้งอยู่บนพื้นที่กว่า 23 ไร่ โดยมีพื้นที่สำคัญดังนี้
Cool Shop ร้านค้าในเครือ ไอ.ซี.ซี,โอ.ซี.ซี และร้านซูรุฮะ
ห้างสรรพสินค้า At First
ดอง ดอง ดองกิ สร้างบนพื้นที่เดิมของห้างสรรพสินค้าโตคิว โดยเป็นสาขาแรกในกรุงเทพมหานครที่เปิดทำการตลอด 24 ชั่วโมง
ร้านค้าในกลุ่มเซ็นทรัล
ท็อปส์
ซูเปอร์สปอร์ต แฟคทอรี เอาท์เล็ต
เซเว่น อีเลฟเว่น
คัดสรร เบเกอรี่ แอนด์ คอฟฟี่ โดยเซเว่น
สำนักงานสัญชาติและนิติกรณ์ และสำนักงานหนังสือเดินทางชั่วคราว ปทุมวัน กรมการกงสุล
จุดบริการด่วนมหานคร สำนักงานเขตปทุมวัน (ย้ายมาจากสถานีสยาม)
ศูนย์อาหารฟู้ด เลเจนส์ บาย เอ็มบีเค
ทีทีเอ สเปซ บาย ดราฟท์บอร์ด
เอสเอฟ ทาวน์
โรงภาพยนตร์เอสเอฟ ซีเนม่า จำนวน 8 โรงภาพยนตร์ สาขาแรกของเอสเอฟ ซีเนม่า โดยสร้างบนพื้นที่เดิมของเอ็มบีเค ฮอลล์ ในจำนวนนี้มีโรงภาพยนตร์ Zigma CineStadium by C2 และซีเนคาเฟ่ (CineCafe) รูปแบบละ 1 โรง
อะนิเมท
มาเนะคิเนโกะ คาราโอเกะ
เกมเซ็นเตอร์
ฮีโร่ ซิตี้ เกมเซ็นเตอร์
Active-Z เกมเซ็นเตอร์
EX-10 เกมเซ็นเตอร์
โรงแรมปทุมวันปริ๊นเซส
ดิ โอลิมปิก คลับ
อาคารสำนักงานเอ็มบีเค
โดยมีสะพานลอยปรับอากาศเชื่อมศูนย์การค้ากับสยามสแควร์ผ่านอลาอาร์ตและสยามสเคปและไปเชื่อมกับรถไฟฟ้าบีทีเอส สถานีสนามกีฬาแห่งชาติ  และสะพานลอยเชื่อมไปยังคณะสหเวชศาสตร์ และสถาบันบัณฑิตบริหารธุรกิจศศินทร์ แห่งจุฬาลงกรณ์มหาวิทยาลัย
การจัดสรรพื้นที่ > พื้นที่จัดสรรในอดีต

ห้างสรรพสินค้าโตคิว (ห้างสรรพสินค้าโตคิว เอ็มบีเคเซ็นเตอร์ เป็นสาขาที่ 2 ที่ย้ายมาจากสาขาอาคารศรีวราทาวเวอร์ รัชดาภิเษก ปัจจุบันคืออาคารซีดับเบิลยูและเปิดกิจการในประเทศไทย โดยประกาศยุติการดำเนินธุรกิจในประเทศไทยและปิดให้บริการเมื่อวันที่ 31 มกราคม พ.ศ. 2564 และต่อมาถูกปรับปรุงเป็น ดอง ดอง ดองกิ สาขาที่ 4 ในประเทศไทยเปิดให้บริการเมื่อวันที่ 21 ธันวาคม พ.ศ. 2564)
เอ็มบีเค ฮอลล์ (ฮอลล์จัดคอนเสิร์ตบนพื้นที่ชั้น 7 บริเวณโดมสีทองกลางอาคาร ปิดให้บริการเมื่อปี พ.ศ. 2542 และต่อมาถูกปรับปรุงเป็นโรงภาพยนตร์เอสเอฟ ซีเนม่า เปิดให้บริการในปี พ.ศ. 2542)
สวนสนุกแดนเนรมิต (ลานสวนสนุกบนดาดฟ้าชั้น 8 ของศูนย์การค้าโดยซื้อเครื่องเล่นต่อจากสวนสนุกแฮปปี้แลนด์ ปิดให้บริการเมื่อวันที่ 5 กุมภาพันธ์ พ.ศ. 2539 เพราะเหตุไฟไหม้ของศูนย์การค้าและต่อมาถูกปรับปรุงเป็นอาคารสํานักงานเอ็มบีเค)
ดิจิตอลไลฟ์ สตูดิโอ โดยบีเอ็นเคโฟร์ตีเอต (ย้ายมาจากเอ็มควอเทียร์ และปิดให้บริการเมื่อวันที่ 14 พฤศจิกายน พ.ศ. 2566 ต่อมาถูกปรับปรุงเป็นอนิไทม์ เอ็มบีเค เปิดให้บริการเมื่อวันที่ 22 มิถุนายน พ.ศ. 2567)
บีเอ็นเคโฟร์ตีเอต คาเฟ่ (ย้ายมาจากเดอะมอลล์ บางกะปิ และสร้างบนพื้นที่เดิมของไทย-เดนมาร์ก มิลค์แลนด์)
แหล่งข้อมูลอื่น

ห้างสรรพสินค้าเอ็มบีเค เซ็นเตอร์ เก็บถาวร 2010-08-24 ที่ เวย์แบ็กแมชชีน
แผนที่และภาพถ่ายทางอากาศของ เอ็มบีเคเซ็นเตอร์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′40″N 100°31′49″E﻿ / ﻿13.744471°N 100.530288°E﻿ / 13.744471; 100.530288
| ด ค กสมาคมการค้าพลังสยาม (SIAM Synergy) |
| --- | --- |
สมาชิก:  วันสยาม สยามพารากอน  สยามเซ็นเตอร์  สยามดิสคัฟเวอรี  เอ็มบีเคเซ็นเตอร์  สยามสแควร์ 
ส่วนเกี่ยวข้อง:  ย่านสยาม  สยามพิวรรธน์  กลุ่มมาบุญครอง  จุฬาลงกรณ์มหาวิทยาลัย  สำนักงานจัดการทรัพย์สิน จุฬาลงกรณ์มหาวิทยาลัย 
| ด ค กศูนย์การค้าและห้างสรรพสินค้าขนาดใหญ่ หรือมีสาขาทั่วประเทศไทย |
| --- | --- | --- |
| ศูนย์การค้า |  กลุ่มเซ็นทรัล  เซ็นทรัลพัฒนา เซ็นทรัล เอ็มบาสซี  สยามฟิวเจอร์ ดีเวลอปเมนท์ เมกาซิตี้ บางนา  กลุ่มเดอะมอลล์  สยามพิวรรธน์  เอ็มบีเคเซ็นเตอร์  ซีคอนสแควร์  ซีคอนบางแค  ฟิวเจอร์พาร์ค รังสิต  พาราไดซ์ พาร์ค  ฟอร์จูนทาวน์  เครือดุสิตธานี  กลุ่มเอราวัณ  กลุ่มไทยเจริญคอร์ปอเรชั่น พันธุ์ทิพย์พลาซ่า  เกทเวย์ เอกมัย  เกทเวย์ แอท บางซื่อ  เอเชียทีค เดอะริเวอร์ฟรอนต์  สามย่านมิตรทาวน์  วัน แบงค็อก  เดอะคริสตัล  กลุ่มสยามรีเทล ดีเวลล็อปเม้นท์ แฟชั่นไอส์แลนด์/เดอะพรอมานาด  เทอร์มินอล 21 อโศก  โคราช  พัทยา  พระราม 3  ไลฟ์เซ็นเตอร์  กลุ่มทวีกิจ  ไอคอนสยาม ไอซีเอส  ทรู ดิจิทัล พาร์ค ไลฟ์  เซียร์ รังสิต  บลูพอร์ต  เดอะ มาร์เก็ต แบงค็อก  เมก้า พลาซ่า  ยูเนี่ยน มอลล์  |  |
| ห้างสรรพสินค้า |  เซ็นทรัล โรบินสัน  เดอะมอลล์  สยามทาคาชิมาย่า  |  |
| โรงภาพยนตร์ |  เอสเอฟ ซีเนม่า  เมเจอร์ ซีนีเพล็กซ์  |  |
| ไฮเปอร์/ซูเปอร์มาร์เก็ต |  ซีพี แอ็กซ์ตร้า แม็คโคร  โลตัส  ซีพี เฟรช  บิ๊กซี  ท็อปส์ โก!  โก! โฮลเซลล์  แม็กซ์แวลู  กูร์เมต์ มาร์เก็ต  ฟู้ดแลนด์  วิลล่า มาร์เก็ท  ยูเอฟเอ็ม ฟูจิ ซูเปอร์  ดอง ดอง ดองกิ  อิเซตันมิตซูโคชิโฮลดิ้ง มิตซูโคชิ  |  |
| ในอดีต |  ไดมารู ไทยไดมารู  นิวเวิลด์  แพรงตอง  คาร์ฟูร์  โอชอง  สยามจัสโก้  เมอร์รีคิงส์  เยาฮัน  โซโก้  เซน  อิเซตันมิตซูโคชิโฮลดิ้ง อิเซตัน  โตคิว  เทสโก้  ฟู้ดไลอัน  กาดสวนแก้ว  พรอมเมนาดา  |  |
 รายชื่อห้างสรรพสินค้า  รายชื่อศูนย์การค้า 
ดอง ดอง ดองกิ
โคชิเอ็ง

สนามกีฬาฮันชิงโคชิเอ็ง เมืองนิชิโนมิยะ จังหวัดเฮียวโงะ ประเทศญี่ปุ่น
สนามกีฬาฮันชิงโคชิเอ็ง หรือชื่อเดิมว่า สนามกีฬาโคชิเอ็ง (ญี่ปุ่น: 阪神甲子園球場; โรมาจิ: Hanshin Kōshien Kyūjō) เป็นสนามเบสบอล ตั้งอยู่ในเมืองนิชิโนมิยะ จังหวัดเฮียวโงะ ประเทศญี่ปุ่น เปิดใช้เมื่อ 1 เมษายน พ.ศ. 2467 จุคนได้ 53,000 คน โดยเป็นสนามกีฬาที่ใหญ่ที่สุดในเอเชียในขณะนั้น สร้างขึ้นเพื่อรับรองการแข่งขันเบสบอลโคชิเอ็ง ของโรงเรียนในระดับมัธยมปลาย ในเดือนสิงหาคมและมีนาคม
ในปี พ.ศ. 2479 ได้มาเป็นสนามกีฬาประจำทีมเบสบอล ฮันชิง ไทเกอร์ ประจำจังหวัดเฮียวโงะ และได้เปลี่ยนชื่อสนามมาเป็น สนามกีฬาฮันชิงโคชิเอ็ง ลักษณะสถาปัตยกรรม ได้รับอิทธิพลมาจาก สนามโปโลกราวส์ ในนครนิวยอร์ก
ผู้ตีโฮมรันระดับตำนานอย่างเบบ รูธ ได้เล่นในรายการแข่งขันที่โคชิเอ็งในการทัวร์ประเทศญี่ปุ่นของเขาเมื่อปี ค.ศ. 1934 และได้มีการมอบแผ่นประกาศเกียรติคุณเพื่อระลึกถึงการมาเยือนที่สนามกีฬาแห่งนี้
การซ่อมแซมในศตวรรษที่ 21

เนื่องจากแผ่นดินไหวครั้งใหญ่ฮันชิง พ.ศ. 2538 ทำให้เกิดรอยร้าวและส่วนหนึ่งของอัฒจันทร์ได้ทรุดตัวลง เดือนกรกฎาคม พ.ศ. 2547 ได้มีแผนทำคอนกรีตผิวหน้าให้ดีขึ้น